வேலூர் மாவட்ட முதன்மைக் கல்வி அலுவலரின் **செயல்முறைகள்,** **சென்னை - 6**

ந.க.எண். 378/அ4/2021, நாள். 04.02.2022

|  |  |
| --- | --- |
| பொருள்: | தமிழ்நாடு மேல்நிலைக்கல்விப்பணி – வேலூர் மாவட்டம் அரசு மற்றும் நகராட்சி உயர்/மேல்நிலைப்பள்ளிகளில் - 01.01.2021 நிலவரப்படி பணிமாறுதல் **தமிழ் / வரலாறு/ புவியியல் / பொருளியல்/மனையியல்** பாட முதுகலை ஆசிரியர் பதவி உயர்வளிக்க தகுதி வாய்ந்தவர்களின் தற்காலிக (Temporary) உத்தேச பெயர்ப்பட்டியல் தயார் செய்யப்பட்டது – அனுப்பி வைத்தல் - அதில் சேர்க்கை, நீக்கம், திருத்தம் செய்து மீள அனுப்பக் கோருதல் – சார்பு. |
| பார்வை: | 1. தமிழ்நாடு மேல்நிலைக் கல்விப்பணி சிறப்பு விதிகள் வெளியிடப்பட்ட அரசாணை எண் 14 பள்ளிக் கல்வித் துறை, நாள் 30.01.2020.
2. அரசாணை எண் 107 பணியாளர் மற்றும் நிருவாக சீர்திருத்தத் துறை, நாள் 18.08.2009.
3. சென்னை-06, தமிழ்நாடு பள்ளிக் கல்வி இணை இயக்குநர் (மேல்நிலைக் கல்வி) அவர்களின் செயல்முறைகள், ந.க.எண்.2814/2021,5795/2022,5796/2022, 2815/2021,/டபிள்யு3/இ2/2021, நாள்.28.01.2022

----- |

 01.01.2021 நிலவரப்படி பட்டதாரி ஆசிரியர் பணியிலிருந்து / பதவி உயர்வின் மூலம் **தமிழ் / வரலாறு/ புவியியல் / பொருளியல்/மனையியல்** பாட முதுகலை ஆசிரியர் பதவி உயர்வளிக்க தகுதி வாய்ந்தவர்களின் தற்காலிக (Temporary) உத்தேச பெயர்ப்பட்டியல் பார்வை 3ல் காண் செயல்முறைகள் வாயிலாக பெறப்பட்டவை இத்துடன் இணைத்து அனுப்பப்படுகிறது. இதனை வேலூர் மாவட்டத்தில் உள்ள அனைத்து அரசு / நகராட்சி / உயர் / மேல்நிலைப்பள்ளிகளுக்கு அனுப்பப்படுகிறது. இதனை தங்கள் பள்ளியில் உள்ள பட்டதாரி ஆசிரியர்களுக்கு சுற்றுக்குவிடவும் இதில் சேர்க்கை, நீக்கம், திருத்தம் ஏதும் இருப்பின் உடனடியாக **04.02.2022 மாலை 05.45** மணிக்குள் இவ்வலுவலக “அ4” பிரிவில் நேரில் ஒப்படைக்க அரசு / நகராட்சி / உயர் / மேல்நிலைப்பள்ளி தலைமை ஆசிரியர்கள் கேட்டுக்கொள்ளப்படுகிறார்கள்.

இளங்கலை பட்டத்தில் இரட்டைட்படிப்பு (Double Degree) படித்தவர்களின் பெயர்கள் சேர்க்கப்படக்கூடாது.

அலகுவிட்டு அலகு மாறுதலில் / வேறு துறையிலிருந்து பள்ளிக் கல்வித் துறைக்கு ஈர்த்துக்கொள்ளப்பட்டவர்கள் சார்பாக அவர்கள் பள்ளிக் கல்வித் துறையில் பணியில் சேர்ந்த நாள் அடிப்படையில் பட்டியலில் சேர்க்கப்பட வேண்டும்.

இப்பட்டியலில் இடம் பெற்றுள்ள ஆசிரியர்கள் மீது ஒழுங்கு நடவடிக்கை ஏதேனும் நிலுவையில் உள்ளதா என்பதனை மீண்டும் ஒரு முறை கூர்ந்தாய்வு செய்ய வேண்டும்.

இப்பட்டியலில் இடம் பெற்றுள்ள ஆசிரியர்களின் EMIS ID NO மற்றும் பள்ளியின் UDISE NO சரியாக உள்ளனவா என்பதை சரிபார்த்து உறுதி செய்து கொள்ள வேண்டும்.

மேற்கண்டவாறு தெரிவிக்கப்பட்டுள்ள நடைமுறைகளைப் பின்பற்றி தற்காலிக (Temporary) உத்தேச பெயர் பட்டியலில் சேர்க்கை, நீக்கம் மற்றும் திருத்தம் ஏதும் செய்யவேண்டி இருப்பின் அவ்வாசிரியரின் **விவரத்தினை 04/02/2022 மாலை 05,45 மணிக்குள் இவ்வலுவலக “அ4” பிரிவில்** ஒப்படைக்கவும் தெரிவிக்கப்படுகிறது.

மேலும், இப்பட்டியலில் விதிகளுக்கு முரணாக பெயர் சேர்க்க பரிந்துரைத்தாலோ அல்லது பெயர் விடுபட்டதாகத் தெரிவித்து எந்த ஆசிரியரிடமிருந்து முறையீடு ஏதும் பின்னர் பெறப்பட்டாலோ அதற்கு சம்பந்தப்பட்ட பள்ளி தலைமை ஆசிரியரே முழுப் பொறுப்பையும் ஏற்க நேரிடும் எனவும் இதன் மூலம் தெரிவிக்கப்படுகிறது.

**// இது மிக மிக அவசரம் //**

முதன்மைக் கல்வி அலுவலர்,

        வேலூர்

இணைப்பு –

 பார்வையில் காண் செயல்முறைகள் மற்றும் **தமிழ் / வரலாறு/ புவியியல் / பொருளியல்/மனையியல்** பாட முதுகலை ஆசிரியர் பதவி உயர்வளிக்க தகுதி வாய்ந்தவர்களின் தற்காலிக (Temporary) உத்தேச பெயர்ப்பட்டியல்

பெறுநர்

1. கூடுதல் முதன்மைக் கல்வி அலுவலர், (அகஇ) வேலூர்
2. தலைமை ஆசிரியர் அரசு / நகராட்சி / உயர் / மேல்நிலைப்பள்ளிகள் வேலூர் மாவட்டம்.